**Олон Улсын Эрүүл Хотуудын Холбоо ба Улаанбаатар хотын харилцаа**

*/Хамаарах хугацаа: 2015-2020 онууд/*

2020-04-24

***Товч танилцуулга***

1996 оноос эхлэн Дэлхийн Эрүүл хотуудын чиг хандлага, үзэл баримтлалыг дэмжин Улаанбаатар хот өөрийн онцлогт тохируулан “Эрүүл Хот” орон нутгийн дэд хөтөлбөрийг хэрэгжүүлэх анхны санаачлагыг гарган ажилласан.

Улаанбаатар хот нь 2003 онд Эрүүл Хотуудын Холбоог үүсгэн байгуулагч хотоор ажиллаж, тус холбооны анхны Удирдах хорооны хурал Филиппин улсын Манила хотод болоход оролцож байв. Улмаар Улаанбаатар хот Эрүүл Хотуудын Холбооны Удирдах хорооны гишүүнээр улиран сонгогдох эрхээ баримтлан 2003-2004 онд, 2004-2006 онд, 2006-2010 онд тус тус ажилласан. Одоогийн байдлаар тус холбоонд Ази Номхон далайн бүсийн 200 гаруй хот, орон нутгийн захиргаа гишүүнчлэлтэй байна. Монгол Улсаас Улаанбаатар, Дархан, Чойбалсан, Сайншанд, Алтай зэрэг хотууд гишүүн болно (<http://www.alliance-healthycities.com/htmls/members/index_members.html#mongolia>).

Хотын хүн амын эрүүл мэндэд ээлтэйгээр хийгдэж буй бүтээн байгууллалт, төсөл үйл ажиллагааг дэмжин Дэлхийн Эрүүл Мэндийн байгууллага(ДЭМБ) болон Эрүүл Хотуудын холбооноос “Санаачлагч эрүүл хот”-оор шалгаруулж байв (<http://www.alliance-healthycities.com/htmls/awards/awards_2004.html>).

Түүнчлэн Улаанбаатар хотын гаргаж буй үндэсний санаачлагыг дэмжин ДЭМБ, Эрүүл Хотуудын Холбооны техникийн туслалцаатайгаар Монгол Улсын Засгийн газраас 2011 онд 2012-2016 онуудад хэрэгжүүлэх “Эрүүл хот, дүүрэг, сум, баг, ажлын байр, сургууль бий болгох үндэсний хөтөлбөр”, 2015 онд 2016-2020 онуудад хэрэгжүүлэх “Хотжилт ба Эрүүл мэнд” үндэсний хөтөлбөрийг тус тус батлан хэрэгжүүлж байна.

Улаанбаатар хот өнөөдөр “Хотын хөгжлийн индекс”-ийг тооцон бодлого, төлөвлөлтөд ашиглаж байна. Нийслэлийн Засаг дарга бөгөөд Улаанбаатар хотын захирагчийн 2012-2016 оны үйл ажиллагааны хөтөлбөрт иргэд оршин суугчдаа дээдэлсэн, тэдний амьдрах эрүүл аюулгүй, тав тухтай орчныг хангасан “Эрүүл аюулгүй байдлын индекс тооцох“ аргачлал, 2016-2020 онд “Аз жаргалтай хот” болгох зорилт дэвшүүлэн ажиллаж байна.

***Хийгдсэн ажлууд: 2016-2020***

|  |  |  |  |
| --- | --- | --- | --- |
| **№** | **Огноо** | **Ажлын нэр** | **Тайлан** |
| **1** | **2016 он** | Улаанбаатар хотын саналын дагуу Олон Улсын эрүүл хотуудын холбооны санхүүжилт, дэмжлэгээр “Улаанбаатар хотын орчны эрүүл мэндийн үнэлгээ” судалгааны ажлыг хийв. | Улаанбаатар хотын түүврийн аргаар сонгон авсан 12 хорооны 40-60 насны эмэгтэйчүүдийн эрүүл мэндийн байдал орчноос хамааралтай өвчлөл, эрүүл мэндийн нөхцөл байдалд дүн шинжилгээ хийв. Судалгааны үр дүн танилцуулгыг доорхи линкээр орж харна уу.  (<https://environhealthprevmed.biomedcentral.com/articles/10.1186/s12199-017-0659-y>)  /Улаанбаатар хотоос санхүүжилт гараагүй болно/ |
| **2** | **2016 оны 10 сар** | Олон Улсын эрүүл хотуудын холбооны санхүүжилт, дэмжлэгээр Улаанбаатар хотын дахин төлөвлөлтөнд анхаарах асуудал сэдвээр Токиогийн Технологийн Их сургуулийн эрдэмтэдтэй хамтран судалгааны гарын авлага гаргав. | Тус судалгааны гарын авлагад Улаанбаатар хотын усан хангамж, нийтийн тээвэр, хог хаягдлын өнөөгийн асуудлыг бусад улс орны сайн туршлагаас авч болох ажлуудыг жишин харуулж, Японы хөгжлийн цаг үеэдтэй харьцуулан төлөвлөлтийг шийдэл гаргахад чиглэгдсэн. Тус гарын авлага Монгол, Япон, Англи гурван хэл дээр хэвлэгдэн хотын удирдах ажилтнуудад олгов. |
| 3 | **2017 он** | НЭМГ–ын дарга  Л.Төмөрбаатар  Франц, Парис хот  Aspen Institute-ын дэд ерөнхийлөгч Жэйми Миллерын урилгаар 2017 оны 10-р сарын 22-26 хооронд “Ситилаб”  Сэдэвт олон улсын хуралд оролцов. | Нийслэл хотын эрүүл мэндийн үйл ажиллагааг өргөжүүлэх талаар харилцан мэдээлэл солилцов. Цаашид нийслэлийн хүн амын эрүүл мэндийг сайжруулахад чиглэсэн “Суудлын бүсний хэрэглээг нэмэгдүүлж зам тээврийн осол гэмтлийг бууруулах” шинэ төслийг нийслэл хотод эхлүүлэх бэлтгэл байдал хангав. |
| 4 | НЗДТГ, НЭМГ  “Хамгаалах бүс, хамгаалах малгайн хэрэглээг хэвшүүлснээр зам, тээврийн аюулгүй байдлыг сайжруулах” төсөл | “Эрүүл хотуудын нөхөрлөл” байгууллагад нэгдсэнээр халдварт бус өвчин, осол гэмтлийг үүсгэх эрсдэлт хүчин зүйлийг бууруулах нотолгоонд суурилсан арга хэмжээг авч иргэдийн амьдрах, ажиллах эрүүл орчинг сайжруулахад чиглэсэн төсөл хөтөлбөрүүдийг хэрэгжүүлэх юм.  Энэхүү зорилтын хүрээнд Нийслэлийн хэмжээнд “Суудлын бүс, хамгаалалтын малгайн хэрэглээг хэвшүүлэх” төслийг хэрэгжүүлэхээр бэлтгэл байдал хангав. |
| 5 | Франц улсын Парис хотоос  Замын хөдөлгөөн, осол гэмтлээс сэргийлэх Глобал санаачлагын орлогч дарга Силвиан Роз,  Энэтхэг улсын  Дэли хотоос Төслийн мэргэжилтэн Рамиа Канчарла нар 2017 оны 11-р сарын 7-8нд Улаанбаатар хотод ажиллав. | Нийслэлийн Эрүүл Мэндийн Газрын дарга Л.Төмөрбаатарын урилгаар шинэ төслийг хэрэгжүүлэх оролцогч талуудын уулзалт болов. Айлчлалын үр дүнд “ХАМГААЛАЛТЫН БҮС, ХЭВШҮҮЛСЭНЭЭР ЗАМ, ТЭЭВРИЙН АЮУЛГҮЙ БАЙДЛЫГ САЙЖРУУЛАХ” шинэ төслийг нийслэл хотод эхлүүлэв. |
| 6 | **2017 оны 5 сарын 29-31-ний өдрүүдэд** | Олон Улсын Эрүүл хотуудын холбооны гишүүн Монголын хотуудын харилцан сайн туршлага солилцох семинарт НЭМГ-ын дарга Л. Төмөрбаатар, НЗДТГ-ын мэргэжилтэн Р. Ягаанцэцэг, Багануур дүүргийн Засаг дарга Ц. Сандаг-Очир, Чингэлтэй дүүргийн засаг дарга Ж. Эрдэнэбат нар хэлтэс албадын дарга нарын хамт оролцов. | Тус семинар Улаанбаатар хот, Дархан-Уул аймагт 05 дугаар сарын 29-31-ны өдрүүдэд зохион байгуулагдав.  Дэлхийн Эрүүл мэндийн байгууллагаас “Эрүүл хот” - ын үүсгэл санаачилга, хотжилт ба эрүүл мэнд, Номхон далайн баруун эргийн бүсийн “Эрүүл, уян хатан хотын хөгжил 2016 – 2020” хөтөлбөр, төлөвлөгөөний талаар сонирхолтой мэдээллийг хүргэлээ. Мөн 2016 онд хийгдсэн “Улаанбаатар хотын орчны эрүүл мэндийн үнэлгээ”-ний ажлыг танилцуулав.  Эрүүл мэндийн яам, Барилга хот байгуулалтын яам, Байгаль орчны яамнаас төрөөс баримталж буй бодлого, шийдвэрүүдийн талаар сургалтанд оролцогчдод мэдээлэл өглөө. Олон улсын донор байгууллагууд болох Дэлхийн Эрүүл мэндийн байгууллага, “ЖАЙКА” Олон улсын байгууллага, Азийн сан, Дэлхийн Зөн Олон улсын байгууллагуудын Монгол дахь суурин төлөөлөгчийн газруудаас Монгол улсад холбогдох чиглэлээр хэрэгжиж буй төсөл, хөтөлбөрийн талаар танилцуулга хийж оролцогчдын асуултанд хариуллаа.  Дархан хотын туршлагатай газар дээр нь танилцуулах байдлаар зохион байгуулав.  /Улаанбаатар хотоос санхүүжилт гараагүй болно/ |
| 7 | **2018 оны 2 дугаар сар** | Европын Эрүүл хотуудын холбооны Их хуралд Нийслэлийн Засаг даргын орлогч Ш. Анхмаа оролцов. | Тус хурал нь Дани улсын Копенган хотноо болсон ба Европын Эрүүл Хотын дарга нар харилцан сайн туршлагаа хуваалцах, ирэх 4 жилд хийх ажлаа хэлэлцсэн болно. Энэ үеэр Францын Эрүүл Хотуудын сүлжээтэй хамтын ажиллагаа тогтоов.  /Улаанбаатар хотоос санхүүжилт гараагүй болно/ |
| 8 | **2018 он** | Хамгаалах бүс, хамгаалах малгайн хэрэглээг хэвшүүлснээр зам, тээврийн аюулгүй байдлыг сайжруулах” төсөл | АНУ-ын Блүүмберг Филантрофи сан, Vital strategies олон улсын байгууллагын санжүүжилтээр Нийслэлийн Засаг даргын тамгын газар, Нийслэлийн Эрүүл мэндийн газар, Тээврийн цагдаагийн алба хамтран “Хамгаалах бүс, хамгаалах малгайн хэрэглээг сайжруулсанаар зам тээврийн аюулгүй байдлыг сайжруулах” төслийг нийслэлийн хэмжээнд хэрэгжүүлж амжилттай дууссан. |
| 9 | **2018 оны 6 дугаар сар** | Олон Улсын Эрүүл хотуудын холбооны гишүүн Монголын хотуудын ногоон байгууламжийн инженерүүдэд зориулсан “Хот цэцэрлэгжүүлэлт” сэдэвт сургалтанд НЗАА-ны мэргэжилтэн Д. Сүхбат болон дүүргүүдийн холбогдох албан хаагчид оролцлоо. | Улаанбаатар хот, БНХАУ-ын ӨМӨЗО-ны Эрээн хотуудын сайн туршлагатай танилцуулах, ШУТИС, МУИС-ын биолого, ургамал, дендрологи, ландшафтын эрдэмтэн багш нараар сургалтыг удирдуулан зохион байгууллаа. /Улаанбаатар хотоос санхүүжилт гараагүй болно/ |
| 10 | **2018 оны 10 дугаар сар** | Малайзын Кучинь хотноо болсон Олон Улсын Эрүүл Хотуудын Холбооны 8 дугаар Их хуралд НЭМГ-аас төлөөлөл оролцолоо. | НЭМГ-ын мэргэжилтэн Д. Энхтүвшин тус хуралд оролцон Улаанбаатар хотын Эрүүл хотын чиглэлээр хийгдэж буй ажлыг танилцууллаа. Ман Тайваний Эрүүл Хотуудын сүлжээнээс зохион байгуулсан Эрүүл Хотуудын экспертүүдэд зориулсан сургалтанд хамрагдав. /Улаанбаатар хотоос санхүүжилт гараагүй болно/ |
| 11 | **2018 оны 11 дүгээр сар** | ДЭМБ, Эрүүл Хотуудын Холбоо, ЭМЯ-ны хамтарсан “Тамхидалтын эсрэг” аяныг Улаанбаатар хотноо амжилттай зохион байгуулав. | ДЭМБ-ын санхүүжилт, техникийн туслалцаатайгаар Улаанбаатар хот болон Монгол улсын орон нутгийн 9 хотыг хамруулан ажлын байран дээрх тамхидалтыг бууруулахад чиглэсэн тамхигүй хот нөлөөллийн аяныг 2 сарын хугацаанд хийлээ. Үр дүнд тамхигүй ажлын байрууд нэмэгдэж, Анкарагийн гудамж тамхигүй гудамж болсон, Төрийн тусгай албан хаагчдын эмнэлэг тамхигүй эмнэлэг болох санаачлагууд гарав. |
| 12 | **2018 оны 12 дугаар сар** | Тамхигүй хотуудын Их хуралд нийслэлийн Чингэлтэй дүүргийн засаг дарга Ж. Эрдэнэбат оролцов. | Тамхигүй хотуудын Их хурал нь Вьютнам улсын Данан хотноо Азийн тамхигүй хотуудын дарга нарыг хамруулан зохион байгуулав. Тус хурлаар хотын орчны тамхидалтыг бууруулахад хэрэглэж буй үр дүнтэй стратегийг танилцуулснаараа ач холбогдолтой байв. /Улаанбаатар хотоос санхүүжилт гараагүй болно/ |
| 13 | **2019 оны 6 сар** | Эрүүл зан үйлийг төлөвшүүлэх эрүүл мэндийн стратеги, маркетингийн 5 хоногийн танхим, практик хосолсон сургалтыг ДЭМБ-ын санхүүжилтээр зохион байгуулав. ДЭМБ болон олон улсын эрүүл хотын эспертүүд сургалтын удирдан явуулсан ба Нийслэл, дүүргийн ЗДТГ, ЭМГ, хотын хөгжлийн асуудал хариуцсан албаны хүмүүс оролцов. | Эрүүл Хотуудын Холбооны хүсэлт, дэмжлэгээр Улаанбаатар хотноо эрүүл зан үйл, хандлагыг төлөвшүүлэхэд анхаарах стратегийн сургалтыг мэргэшсэн олон улсын экспертүүд зохион байгуулав.  /Улаанбаатар хотоос санхүүжилт гараагүй болно/ |
| 14 | **2019 оны 7 сар** | Нийслэлийн эрүүл мэндийн газрын дарга Л.Төмөрбаатар  2019 оны 07 дугаар сарын 15-19-ны өдөр  Бүгд Найрамдах Солонгос Улс /БНСУ/-ын Жонгно-Гу, Ганган-Гу, Сихэуиг-Си хотуудад Эрүүл хотуудын бодлого сэдэвт хуралд оролцов. | БНСУ-ын Эрүүл хотууд манлайллын хөтөлбөр нь ДЭМБ-ын Номхон далайн бүс нутгийн хөгжиж буй орнуудын эрүүл хотыг үүсгэн байгуулахад эрүүл мэндийн бодлого, хөтөлбөрүүдийг хөгжүүлэх чадавхийг бэхжүүлэхэд чиглэгдсэн бөгөөд ДЭМБ-ны гишүүн хотуудын шилдэг туршлагыг хуваалцах замаар хотын эрүүл бодлогыг хөгжүүлэх зорилгоор хуралд оролцов. |
| 15 | **2019 оны 8 дугаар сар** | Японы Эрүүл Хотуудын сүлжээний төлөөлөгчид Улаанбаатар хотноо Чингэлтэй дүүрэгт ажиллав. | Японы Эрүүл хотыг дэмжих байгууллагын ерөнхийлөгч бөгөөд хүүхдийн шүдний эрүүл ахуйн асуудлаар мэргэшсэн проф Чиба Мицүюүки болон бусад профессорууд Чингэлтэй дүүргийн хүүхдийн эмч нар, сургууль, цэцэрлэг, өрхийн эмч нарт хүүхдийн шүдний эрүүл ахуй, зажлах тогтолцооны талаар мэргэжлийн лекц уншиж, зарим сургууль дээр ажиллалаа.  Нийслэлийн Засаг даргын орлогч Ш. Анхмаатай уулзан энэ чиглэлээр хийгдэх ажлын талаар санал солилцов.  /Улаанбаатар хотоос санхүүжилт гараагүй болно/ |
| 16 | **2019 он** | Эрүүл хотуудын бодлогын хүрээнд БНСУ-ын Шихен хотоос эрүүл мэндийн салбарын нийт 15 төлөөлөгчид Улаанбаатар хотод айлчлав. | Эрүүл хотуудын бодлогын хүрээнд хийгдэж байгаа ажил болон нийслэлийн эрүүл мэндийн төвүүд, амаржих газрын үйл ажиллагаатай танилцав. |
| 17 | **2020 оны 2 дугаар сар** | Олон Улсын Эрүүл Хотуудын Холбооны гишүүн Монголын хотуудын нэгдсэн танилцуулгыг бэлтгэж эхлэв. | 2016-2020 онууудад хийгдсэн Монголын хотуудын Эрүүл Хот үйл ажиллагааны нэгдсэн тайлан танилцуулгыг бэлтгэх үйл ажиллагаанд Улаанбаатао хотын танилцуулгыг НЭМГ-ас бэлтгэн өгөв. Танилцуулга монгол, англи хэл дээр гарах ба бэлтгэл ажил хангагдан, эх бэлтгэл хийгдэж байна.  Өмнө нь мөн хийгдэж байсан. Жишээг харуулбал:  <http://www.alliance-healthycities.com/PDF/AFHC_Directory_2014/ALL_AFHC2014Directory_01112014.pdf> |

Мэдээллийн эх сурвалж:

1. <http://www.alliance-healthycities.com/index.html>
2. <http://www.euro.who.int/en/media-centre/events/past-events>
3. <https://healthycity.weebly.com/>